2.ลักษณะการประกอบธุรกิจ

ประวัติความเป็นมาและพัฒนาการที่สำคัญ

ประวัติความเป็นมา

ธนาคารกรุงไทยได้จัดตั้งบริษัทย่อยชื่อว่า บริษัท บัตรกรุงไทย จำกัด เมื่อวันที่ 4 ธันวาคม 2539
เพื่อรับโอนการดำเนินงานในส่วนที่เกี่ยวกับการบริหารบัตรเครดิต
ซึ่งเคยเป็นหน่วยงานหนึ่งของธนาคารกรุงไทยไปดำเนินการแทน
เพื่อให้การบริหารการดำเนินธุรกิจบัตรเครดิตมีความคล่องตัวและมีประสิทธิภาพเพิ่มมากขึ้น00
บริษัทมีทุนจดทะเบียนเริ่มแรก 30 ล้านบาท และธนาคารกรุงไทยถือหุ้นในบริษัท ร้อยละ 99.99

ต่อมาในวันที่ 26 มิถุนายน 2545 ธนาคารกรุงไทยและบริษัทได้ลงนามในสัญญา 3 ฉบับคือ (1)
สัญญาโอนสินทรัพย์ ให้มีการโอนสิทธิเรียกร้องและความรับผิดที่เกี่ยวกับลูกหนี้บัตรเครดิต
และสินทรัพย์ที่เกี่ยวข้องมายังบริษัท (2) สัญญาให้บริการด้านงานสนับสนุน
เป็นการตกลงว่าจ้างธนาคารกรุงไทยให้บริการด้านสมาชิกบัตรและร้านค้าสมาชิกบัตรเครดิต
รวมทั้งงานด้านระบบสารสนเทศและระบบงานสนับสนุนอื่นๆ แก่บริษัท และ (3)
สัญญาว่าจ้างบริหารธุรกิจบัตรเครดิต ให้บริษัทบริหารธุรกิจบัตรเครดิต บัตรเดบิตและบัตรอื่นๆ
ของธนาคารกรุงไทยที่ไม่ได้โอนมา
(รายละเอียดเพิ่มเติมเกี่ยวกับข้อตกลงระหว่างธนาคารกรุงไทยและบริษัท โปรดดูข้อ 11
รายการระหว่างกัน)

บริษัทได้จดทะเบียนแปรสภาพเป็นบริษัทมหาชนจำกัดภายใต้ชื่อ บริษัท บัตรกรุงไทย จำกัด (มหาชน)
ในวันที่ 2 กรกฎาคม 2545 และในวันที่ 9 กันยายน 2545
ที่ประชุมวิสามัญผู้ถือหุ้นบริษัทได้มีมติให้เพิ่มทุนจดทะเบียนอีก 950 ล้านบาท
ทำให้บริษัทมีทุนจดทะเบียนรวม 1,000 ล้านบาท แบ่งออกเป็น 100 ล้านหุ้น
โดยให้บริษัทเสนอขายหุ้นเพิ่มทุนให้กับธนาคารกรุงไทย ซึ่งเป็นผู้ถือหุ้นเดิมจำนวน 44 ล้านหุ้น
เสนอขายหุ้นเพิ่มทุนให้กับประชาชนทั่วไปจำนวน 51 ล้านหุ้น และในวันที่ 28 ตุลาคม 2545
บริษัทได้เข้าจดทะเบียนในตลาดหลักทรัพย์แห่งประเทศไทย

วันที่ 12 ธันวาคม 2545 ที่ประชุมวิสามัญผู้ถือหุ้นของบริษัทได้มีมติให้เพิ่มทุนจดทะเบียนอีก 50
ล้านบาท แบ่งออกเป็น 5 ล้านหุ้น มูลค่าหุ้นละ 10 บาท
เพื่อสำรองไว้สำหรับการใช้สิทธิของใบสำคัญแสดงสิทธิที่จะออกและเสนอขายให้แก่พนักงานตามโครงการ
ESOP บริษัทจึงมีทุนจดทะเบียนจำนวน 1,050 ล้านบาท และทุนชำระแล้ว 1,000 ล้านบาท ณ วันที่
30 ธันวาคม 2545

ต่อมาในวันที่ 3 พฤศจิกายน 2546 ที่ประชุมวิสามัญผู้ถือหุ้นได้มีมติให้เพิ่มทุนจดทะเบียนอีก
1,530,162,000 บาท โดยมีมติให้จัดสรรหุ้นจำนวน 150 ล้านหุ้นให้แก่ผู้ถือหุ้นเดิมในอัตราส่วน 1
หุ้นเดิม ต่อ 1.5 หุ้นใหม่ และจัดสรรหุ้นจำนวน 3,016,200 หุ้น
ไว้เพื่อรองรับการใช้สิทธิของผู้ถือใบสำคัญแสดงสิทธิภายใต้โครงการ ESOP
เพิ่มเติมจากการปรับอัตราการใช้สิทธิ จึงทำให้ ณ เดือนธันวาคม 2546 บริษัทมีทุนจดทะเบียนทั้งสิ้น
2,580,162,000 บาท และมีทุนชำระแล้วทั้งสิ้น 2,500 ล้านบาท
ซึ่งจากการที่มีการใช้สิทธิของผู้ถือใบสำคัญแสดงสิทธิทำให้ KTC
มีทุนจดทะเบียนและทุนที่ออกชำระแล้ว ณ สิ้นปี 2547 และ 2548 เท่ากับ 2,535 ล้านบาท และ
2,567 ล้านบาทตามลำดับ

ทั้งนี้การดำเนินงานธุรกิจบัตรเครดิตของบริษัทได้เติบโตมาอย่างต่อเนื่อง
จากเมื่อเริ่มจัดตั้งบริษัทที่มีบัตรเครดิตประมาณหนึ่งแสนบัตร จนกระทั่ง ณ วันที่ 31 ธันวาคม 2548
บริษัทมีจำนวนบัตรเครดิต 1,205,316 บัตร ซึ่งนับได้ว่าเป็นการเติบโตที่มีเสถียรภาพและมั่นคง
โดยบริษัทได้รับรางวัลยอดเยี่ยมในเชิงธุรกิจสำหรับการให้บริการบัตรเครดิตในหลายปีที่ผ่านมาดังนี้

-   ปี 2545 ได้รับรางวัล Thailand Performance Awards 2002- Best Direct
    Sales/ Branch Sales Initiative MasterCard International
    จากมาสเตอร์การ์ด อินเตอร์เนชั่นแนล

-   ปี 2546 ได้รับรางวัล The Best Innovative Card Marketing Award 2003
    (First Visa Mini Card Issuer)
    ซึ่งเป็นรางวัลยอดเยี่ยมด้านการตลาดจากการออกแบบนวัตกรรมทางการเงิน
    “บัตรเครดิตเคทีซี มินิ วีซ่า” จากวีซ่า อินเตอร์เนชั่นแนล เอเชีย-แปซิฟิก

-   ปี 2547 ได้รับรางวัล Visa Outstanding Performer and Best Marketing Award
    2004 ซึ่งเป็นรางวัลยอดเยี่ยมด้านผลการดำเนินงานและแผนการตลาดดีเด่น ประจำปี 2547
    จากวีซ่า อินเตอร์เนชั่นแนล เอเชีย-แปซิฟิก

-   ปี 2548 ได้รับรางวัล 2005 Marketing Awards Thailand
    ซึ่งเป็นรางวัลด้านการเปิดตัวบัตรยอดเยี่ยมของบัตรเคทีซี ซอคเกอร์ การ์ด ประจำปี 2548
    จาก มาสเตอร์การ์ด อินเตอร์เนชั่นแนล

นอกจากนี้ KTC ยังได้รับรางวัลอื่นๆ ที่นอกเหนือรางวัลจากการประกอบการด้านธุรกิจบัตรเครดิต
ได้แก่

-   ปี 2546 ได้รับรางวัล Disclosure Report Award 2003
    ซึ่งเป็นรางวัลสำหรับบริษัทที่มีการเปิดเผยข้อมูลครบถ้วน ตรงเวลา และถูกต้องตามหลักเกณฑ์
    จากสำนักงานคณะกรรมการกำกับหลักทรัพย์และตลาดหลักทรัพย์

-   ปี 2547 ได้รับรางวัลชนะเลิศการตกแต่งประเภทสำนักงาน (Corporate/Office
    Spaces) ในส่วนภาคพื้นเอเชียแปซิฟิค
    และรางวัลชนะเลิศร่วมในส่วนภาคพื้นเอเชียตะวันออกเฉียงใต้ในการประกวด แอนทรอน
    ดีไซน์ อวอร์ด-เอเชีย แปซิฟิค 2003 ที่จัดโดยบริษัทแอนทรอน

-   พัฒนาการที่สำคัญในช่วง 5 ปีที่ผ่านมา

+-------------+--------------------------------------------------------+
|   ปี 2545    | -   ยกเลิกค่าธรรมเนียมแรกเข้าและค่าธรรมเนียมรายปีตลอดชีพ       |
|             |     สำหรับสมาชิกบัตรเครดิตกรุงไทยทุกประเภท โดยไม่มีเงื่อนไข      |
|             |                                                        |
|             | -   รับ                                                 |
|             | โอนธุรกิจบัตรเครดิตและธุรกิจสินเชื่อธนวัฏบัตรเครดิตจากธนาคารกรุงไทย |
|             |     รวมทั้งลงนามในสัญญาให้บริการด้านงานสนับสนุน                |
|             |     และสัญญาว่าจ้างบริหารธุรกิจบัตรเครดิต                      |
|             |                                                        |
|             | -   จดทะเบียนแปรสภาพเป็นบริษัทมหาชนจำกัด                    |
|             |                                                        |
|             | -   ย้ายสำนักงานใหญ่มาที่อาคารสมัชชาวาณิช 2 ถนนสุขุมวิท          |
|             |     เพื่อรองรับการขยายตัวของบริษัท                           |
+-------------+--------------------------------------------------------+
|             | -   เพิ่มทุนจดทะเบียนและชำระแล้วเป็น 1,000 ล้านบาท            |
|             |     โดยเสนอขายหุ้นเพิ่มทุนจำนวน 44 ล้านหุ้น ให้แก่ผู้ถือหุ้นเดิม       |
|             |     และเสนอขายหุ้นจำนวน 51 ล้านหุ้นให้แก่ประชาชนและบุคคลทั่วไป   |
|             |     และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทย |
|             |     ในวันที่ 28 ตุลาคม 2545                                |
|             |                                                        |
|             | -   เพิ่มทุนจดทะเบียนเป็น 1,050 ล้านบาท โดยสำรองหุ้นสามัญจำนวน  |
|             |     5                                                  |
|             |     ล้านหุ้นสำหรับการใช้สิทธิของ                              |
|             | ใบสำคัญแสดงสิทธิที่ออกและเสนอขายให้กับกรรมการและพนักงานของบริษัท |
+-------------+--------------------------------------------------------+
| ปี 2546      | -   ออกหุ้นกู้มูลค่าทั้งสิ้น 5,000 ล้านบาท อายุ 3 ปี                |
|             |     อัตราดอกเบี้ยร้อยละ 2.75 ต่อปี                           |
|             |     เพ                                                 |
|             | ื่อรองรับการขยายตัวของธุรกิจโดยได้รับการจัดอันดับความน่าเชื่อถือเท่ากับ |
|             |     A- โดยบริษัท ทริสเรทติ้ง จำกัด                           |
|             |                                                        |
|             | -   ให้บริการบัตร เคทีซี ออโต้ การ์ด                          |
|             |                                                        |
|             |   ซึ่งเป็นบัตรวีซ่าที่เพิ่มสิทธิประโยชน์ด้วยการซื้อสินค้าที่เกี่ยวข้องกับรถยนต์ |
|             |     เจาะตลาดกลุ่มคนรุ่นใหม่ที่มีความต้องการมากกว่าบัตรเครดิตธรรมดา |
|             |                                                        |
|             |  เริ่มเปิด Boutique Branch แห่งแรก ที่ชั้น G อาคารสมัชชาวาณิช 2 |
|             | ถนนสุขุมวิท 33 เพื่อเพิ่มความสะดวกในการติดต่อของลูกค้า            |
|             |                                                        |
|             |  เดือนสิงหาคม บริษัทได้จัดแถลงข่าวและพิธีเปิดโครงการ Learn &    |
|             | Earn @ KTC                                             |
|             | ซึ่งเป็นโครง                                              |
|             | การเพื่อพัฒนาศักยภาพและเตรียมความพร้อมในการทำงานของนักศึกษาไทย |
|             |                                                        |
|             |  ให้บริการ Contact Center สำหรับลูกค้าของธนาคารกรุงไทย โทร  |
|             | 1151 ซึ่งบริษัททำหน้าที่บริหารงานให้ โดยใช้เทคโนโลยีที่ทันสมัย        |
|             |                                                        |
|             |  ให้บริการด้านสินเชื่อบุคคล (Personal Loan) KTC cash         |
|             | มุ่งเน้นสำหรับลูกค้าที่มีรายได้ปานกลาง                           |
|             | เพื่อเป็นทางเลือกหนึ่งของลูกค้าในการใช้บริการ                    |
|             |                                                        |
|             |  ทำสัญญาให้บริการประมวลข้อมูล (Processing Agreement)       |
|             | กับบริษัท เซอร์เทอจีร์ การ์ดเซอร์วิส ออสเตรเลีย จำกัด (Certegy    |
|             | Card Services Australia Pty Ltd)                       |
|             | เป็นสัญญาการให้บริการประมวลข้อมูลและ                         |
|             | จัดส่งข้อมูลที่ประมวลผลแล้วผ่านระบบสื่อสารระหว่างประเทศกลับมาที่บริษัท |
|             | เพื่อดำเนินการจัดพิมพ์เป็น Statement ให้แก่ลูกค้าของบริษัทต่อไป      |
|             |                                                        |
|             |  บริษัทได้มีมติให้จัดสรรหุ้นจำนวน 150                          |
|             | ล้านหุ้นให้แก่ผู้ถือหุ้นเดิมในอัตราส่วน 1 หุ้นเดิม ต่อ 1.5 หุ้นใหม่ ในราคา |
|             | 20 บาท เพื่อรองรับการขยายตัวของธุรกิจ                        |
|             | โดยบริษัทมีทุนจดทะเบียนที่เรียกชำระแล้ว 2,500 ล้านบาท            |
|             |                                                        |
|             |  ให้บริการ KTC VISA Mini                                |
|             | ซึ่งเ                                                    |
|             | ป็นบัตรเครดิตขนาดเล็กเป็นรายแรกของประเทศไทยที่เปิดตัวบัตรประเภทนี้ |
|             | บัตรมีขนาดเล็กลงจากบัตรวีซ่าปกติ 43% ซึ่งจะแบ่งตาม LifeStyle     |
|             | ของกลุ่มลูกค้า เป็น 5 หมวด และ 9 ประเภทของบัตร               |
+-------------+--------------------------------------------------------+
| ปี 2547      |  เปิด Boutique Branch เพิ่มอีก 5 สาขาในห้างสรรพสินค้า        |
|             | เพื่อให้ครอบคลุมพื้นที่รอบกรุงเทพมหานครและปริมณฑลมากขึ้น           |
|             | ซึ่งสาขาที่เปิดในห้างสรรพสินค้าจะเปิดตามเวลาทำการของห้างฯ        |
|             | เป็นการเพิ่มความสะดวกให้แก่ลูกค้ามากยิ่งขึ้น โดย ณ สิ้นปี 2547       |
|             | บริษัทมีสาขารวมทั้งสิ้น 15 สาขา                               |
|             |                                                        |
|             | -   เดือนกุมภาพันธ์ บริษัทเปิดตัวบัตรเครดิต KTC Thonburi Auto    |
|             |     Card ซึ่งเป็นบัตรสำหรับผู้รักรถเมอร์ซีเดส-เบนซ์               |
|             |     โดยบริษัทร่วมมือกับบริษัท ธนบุรีประกอบรถยนต์ จำกัด            |
|             |     โดยจะมอบสิทธิพิเศษ                                    |
|             | สำหรับการได้รับส่วนลดเป็นพิเศษจากการนำรถเข้าตรวจสภาพและซ่อมแซม |
|             |                                                        |
|             | -   เดือนมีนาคม บริษัทเปิดตัว KTC Master Soccer Card         |
|             |     ซึ่งเป็นบัตรเครดิตเฉพาะกลุ่ม                              |
|             |     โดยมีกลุ่มเป้าหมายคือผู้ที่นิยมและชอบกีฬาฟุตบอลโดยเฉพาะ        |
|             |                                                        |
|             | -   เดือนเมษายน บริษัทได้จัดจำหน่ายหุ้นกู้ ประเภทไม่ด้อยสิทธิ์        |
|             |     และไม่มีหลักประกัน จำนวน 3,500 ล้านบาท                  |
|             |     โดยมีอายุครบกำหนดไถ่ถอน 3-5 ปี อัตราดอกเบี้ยร้อยละ         |
|             |     3.50-4.15 ต่อปี                                      |
|             |                                                        |
|             | -   บริษัทเสนอบริการพิเศษ คือ KTC I plan by phone           |
|             |     ซึ่งจะเป็นบริการที่จะมอบความสะ                           |
|             | ดวกสบายให้แก่ผู้ถือบัตรโดยการแบ่งชำระค่าสินค้าและบริการเป็นรายเดือน |
|             |                                                        |
|             | -   เดือนมิถุนายน บริษัทได้ร่วมทุนกับบริษัท คอนเควสท์ คอมมูนิเคชั่นส์   |
|             |     จำกัด ได้ร่วมลงนามในสัญญาร่วมลงทุน (Joint Venture        |
|             |     Agreement) โดยมีเป้าหมายในการจัดตั้งบริษัทโฆษณาใหม่ที่ใช้ชื่อว่า |
|             |     “บริษัท คอนเควสท์ แอดเวอร์ไทซิ่ง (ประเทศไทย) จำกัด”       |
|             |     เพื่อประกอบธุรกิจด้านสื่อโฆษณา โดยมีทุนจดทะเบียน 20 ล้านบาท   |
|             |     และบริษัทมีนโยบายที่จะถือหุ้นในสัดส่วนร้อยละ 25               |
|             |     คิดเป็นเงินลงทุนทั้งสิ้น 5 ล้านบาท                          |
|             |                                                        |
|             | -   เดือนมิถุนายน บริษัทเปิดตัว KTC Touch @ I-Mobile          |
|             |     ซึ่งเป็นศูนย์บริการทางการเงินที่ร้าน I-Mobile ณสิ้นปี2547มีทั้งสิ้น  |
|             |     28 สาขา ทั่วกรุงเทพมหานคร                             |
|             |                                                        |
|             | -   เดือนกันยายน บริษัทได้เปิดตัวผลิตภัณฑ์ทางการเงินใหม่ คือ        |
|             |     สินเชื่อเจ้าของกิจการ (KTC Million) เป็นสินเชื่อไม่มีหลักประกัน |
|             |                                                        |
|             |   สำหรับเจ้าของกิจการที่ต้องการเงินทุนหมุนเวียนใช้ในกิจการของตนเอง |
|             |                                                        |
|             | -   เดือนธันวาคม บริษัทได้เปิดให้บริการธุรกิจด้านการชำระเงิน       |
|             |     (Payment Product Business)                         |
|             |     เพื่อเพิ่มความสะดวกในการรับชำระเงินแทนผู้ถือบัตร             |
|             |     โดยเริ่มจากโครงการ Fleet Card                        |
|             |     ซึ่งเป็นร                                             |
|             | ะบบการชำระเงินและช่วยจัดการบริหารเงินที่เกี่ยวเนื่องกับค่าใช้จ่ายน้ำมัน |
+-------------+--------------------------------------------------------+
| ปี 2548      | -   KTC เปิดตัวบัตรเครดิตหลากหลายรูปแบบตลอดทั้งปี 2548         |
|             |     ครอบคลุมทุกกลุ่มเป้าหมายของคนรุ่นใหม่และไลฟ์สไตล์ของคนทุกระดับ |
|             |     ภายใต้คอนเซ็ปท์ Experience the New Experimental       |
|             |     โดยในเดือนมีนาคม KTC ได้ร่วมมือกับบริษัทยนตรกิจกรุ๊ป จำกัด     |
|             |     เปิดตัว “บัตรเคทีซี-ยนตรกิจวีซ่า” ในระยะเวลาใกล้เคียวกัน KTC  |
|             |     ได้ร่วมมือกับบริษัท โตโยต้า สยามออโต้ ซาลอน เปิดตัว          |
|             |     “บัตรเคทีซี-โตโยต้า ซาซ่า วีซ่ามินิ” สำหรับลูกค้าที่ใช้รถของบริษัท  |
|             |     โตโยต้า สยามออโต้ ซาลอน และได้เปิดตัว “KTC Visa Shape   |
|             |     Card” หลากหลายรูปแบบอย่างเป็นทางการ รวมถึงการเปิดตัว     |
|             |     “บัตรเครดิตเคทีซี – เทย์เลอร์เมด วีซ่า เชป”                |
|             |     บัตรกอล์ฟที่บริษัทร่วมมือกับ เทย์เลอร์เมด – อาดิดาส กอล์ฟ       |
|             |     มอบส่วนลดพิเศษและสิทธิประโยชน์มากมายเกี่ยวกับกีฬากอล์ฟ       |
|             |     ต่อมาในเดือนเมษายน KTC ออกบัตรเครดิต เคทีซี แคชแบ็ค วีซ่า   |
|             |     ที่คืนเงินเข้าบัญชีร้อยละ 0.4-0.8                          |
|             |     สำหรับทุกยอดการใช้จ่ายผ่านบัตรและการเบิกเงินสดล่วงหน้า       |
|             |     พร้อมกันกับที่ KTC ได้ร่วมมือกับธนาคารกรุงไทย และบริษัท วีซ่า    |
|             |     อินเตอร์เนชั่นแนล ออกบัตรเครดิตเพื่อหน่วยงานราชการ          |
|             |     (KTC-Government Services Card)                     |
|             |     เพื่ออำนวยความสะดวกในการบริหา                         |
|             | รจัดการค่าใช้จ่ายในการเดินทางและประชุมสัมมนาให้แก่หน่วยงานราชการ |
|             |     ในเดือนพฤษภาคม ได้เปิดตัว “บัตรเครดิตเคทีซี                |
|             |     ศูนย์บริการโลหิตแห่งชาติ สภากาชาดไทย วีซ่า มินิ”             |
|             |     บัตรเครดิตใบแรกสำหรับผู้ที่มีจิตศรัทธาเพี่อตอบแทนสังคม          |
|             |     โดยทุกๆยอดการใช้จ่ายผ่านบัตรทุก 1,000 บาท                |
|             |     เท่ากับการบริจาคเงินทันที 5 บาท และ KTC ร่วมสมทบทุนเพิ่มอีก 5 |
|             |     บาท เข้าศูนย์บริการโลหิตแห่งชาติ สภากาชาดไทย              |
|             |     สำหรับเดือนมิถุนายน KTC ได้ร่วมกับสายการบินบางกอกแอร์เวย์ส   |
|             |     ออก “บัตรเครดิต KTC-Bangkok Airways Visa”            |
|             |     เพื่อมอบเงื่อนไขพิเศษให้กับสมาชิกบัตรที่รักการเดินทาง           |
|             |     ต่อมาในเดือนกันยายน                                   |
|             |     จัดแคมเปญน้ำมันในการรณรงค์ให้สมาชิกบัตรร่วมประหยัดพลังงานใน  |
|             |     3 กิจกรรมคือ                                         |
|             |     กิจกรรมแรกคืนกำไรให                                  |
|             | ้กับลูกค้าบัตรเคทีซีทุกประเภทที่โทรศัพท์แจ้งวิธีการประหยัดน้ำมันรูปแบบใหม่ |
|             |     ผู้ที่มีแนวคิดที่ถูกใจมากที่สุดจะได้รับการเติมน้ำมันฟรี 300          |
|             |     คันเฉพาะในพื้นที่ 3 จังหวัดคือ กรุงเทพ ชลบุรี และนครราชสีมา    |
|             |     จังหวัดละ 100 คัน                                     |
|             |     สำหรับกิจกรรมที่สองเ                                   |
|             | ชิญชวนให้สมาชิกบัตรใช้จ่ายผ่านบัตรเครดิตเคทีซีที่สถานีน้ำมันที่ร่วมรายการ |
|             |     เพื่อรับสิทธิเติมน้ำมันฟรี 50 คันต่อวัน เป็นระยะเวลา 2 เดือนตั้งแต่ |
|             |     1 กันยายน ถึง 31 ตุลาคม 2548 ส่วนกิจกรรมที่สาม            |
|             |     สำหรับสมาชิกบัตรเครดิตเคทีซีที่เติมน้ำมันทุกๆ 500 บาทจะได้รับ 1  |
|             |     สิทธิเพื่อร่วมชิงโชครับรถยนต์เอสยูวี โตโยต้า ฟอร์จูนเนอร์        |
|             |     นอกจากนี้ KTC                                        |
|             |     จัดโปรโมชั่นพิเศษโดยได้รวบรวมสิทธิประโยชน์ด้า               |
|             | นสุขภาพเพื่อสนับสนุนนโยบายภาครัฐที่ต้องการให้คนไทยใส่ใจสุขภาพมากขึ้น |
|             |     โดยมุ่งเน้นความต้องการของสมาชิกบัตรเป็นหลัก                |
|             |     เช่นการตรวจสุขภาพราคาพิเศษ                            |
|             |     การใช้จ่ายผ่านบัตรเพื่อเข้าร่วมรายการลุ้นรับรางวัลเพื่อสุขภาพ     |
|             |     และการรับส่วนลดร้อยละ 5-20 จากโรงพยาบาลชื่อดังกว่า 50     |
|             |     แห่งทั่วประเทศไทย เป็นต้น สำหรับช่วงเดือนพฤศจิกายน KTC      |
|             |     ได้ร่วมมือกับธนาคารโอซีบีซี (OCBC Bank) ของประเทศสิงคโปร์   |
|             |     เปิดตัว “บัตรเครดิตเคทีซีไทเทเนียมมาสเตอร์การ์ด” (KTC       |
|             |     Titanium Master Card)                              |
|             |     เน้นกลุ่มธุรกิจและคนรุ่นใหม่ที่ชอบการเดินทางในภูมิภาคเอเชีย      |
|             |     โดยเฉพาะอย่างยิ่ง สิงคโปร์ มาเลเซีย และฮ่องกง             |
|             |     โดยผู้ถือบัตรจะได้รับส่วนลดด้านการท่องเที่ยว ชอปปิ้ง            |
|             |     และร้านอาหาร ทั้งในและต่างประเทศ และในเดือนธันวาคม KTC   |
|             |     ร่วมมือกับศูนย์การค้าฟิวเจอร์ พาร์ค รังสิต เปิดตัว              |
|             |     “บัตรเครดิตเคทีซี ฟิวเจอร์ วีซ่า คาร์ด”                     |
|             |                                                        |
|             |    ซึ่งถือเป็นการขยายธุรกิจไปสู่กลุ่มลูกค้าที่ใช้บริการของศูนย์การค้าแห่งนี้ |
|             |     ด้านแคมเปญส่งท้ายปี 2548 แบ่งเป็น 2 ส่วนคือ ส่วนแรก         |
|             |     หากลูกค้าบัตรเครดิตเคทีซีใช้บัตร 500 บาท มีสิทธิได้รับทองคำหนัก  |
|             |     500 บาท และส่วนที่สอง เป็นกิจกรรมแคมเชญ                 |
|             |     “ใช้ชีวิตน่าอิจฉากับเคทีซี” เพื่อกระตุ้นการใช้จ่ายผ่านบัตร         |
|             |                                                        |
|             | -   นอกจากนี้ บริษัทได้นำเสนอ Forever Rewards               |
|             |     แก่สมาชิกบัตรในการแลกซื้อของรางวัลรูปแบบใหม่               |
|             |     คะแนนสะสมสำหรับแลกของรางวัลไม่มีวันหมดอายุ               |
|             |     ไม่จำกัดประเภทของรางวัล                               |
|             |     และรับของได้ทันทีในทุกร้านค้าที่ร่วมรายการทั่วประเทศ           |
|             |                                                        |
|             | -   สำหรับสินเชื่อบุคคล (KTC Cash) ได้เปิดตัวบริการสินเชื่อบุคคลใหม่ |
|             |     “KTC Cash Executive Plus”                          |
|             |     เป็นสินเชื่อบุคคลที่ให้สิทธิประโย                            |
|             | ชน์ด้วยอัตราดอกเบี้ยและค่าธรรมเนียมการใช้วงเงินพิเศษเพียงอัตราเดียว |
|             |     เจาะกลุ่มเป้าหมายเป็น กลุ่มลูกค้าวัยทำงานที่มีรายได้ประจำ       |
|             |     และต่อมาในเดือนพฤษภาคม KTC เปิดตัว “KTC Cash           |
|             |     Education”                                         |
|             |     หรือสินเชื่อเพื่อการศึกษาเพื่อเป็นทางเลือกสำหรับผู้ปกครอง        |
|             |     รวมถึงนักศึกษาท                                       |
|             | ี่มีภาระรับผิดชอบค่าใช้จ่ายทางการศึกษาด้วยตนเองในระดับปริญญาโทขึ้นไป |
|             |     และเดือนกรกฎาคม KTC ได้เปิดให้บริการรีไฟแนนซ์สินเชื่อบุคคล    |
|             |     สำหรับลูกค้าสินเชื่อบุคคลของสถาบันการเงิน                   |
|             |     และมีประวัติการชำระเงินที่ตรงเวลา                        |
|             |     ให้มาเป็นลูกค้าของสินเชื่อบุคคลของ KTC                     |
|             |     โดยไม่เสียค่าธรรมเนียมเพิ่ม                              |
|             |     ช่วงไตรมาสสุดท้ายของปีบริษัทวางนโยบายการให้บริการสำหรับ KTC |
|             |     Cash ใหม่                                           |
|             |                                                        |
|             |   โดยได้ปรับลดอัตราดอกเบี้ยและค่าธรรมเนียมในการใช้วงเงินของลูกค้า |
|             |     KTC Cash เดิมให้ลดลงเหลือร้อยละ 28 ต่อปี                 |
|             |     โดยได้ปรับลดแล้วเสร็จทั้งหมด ณ สิ้นปี 2548                  |
|             |                                                        |
|             | -   สำหรับด้านการจัดหาเงินโดยการออกหุ้นกู้ สำหรับปี 2548         |
|             |     ในเดือนมีนาคม บริษัทออกหุ้นกู้ทั้งสิ้น 3,500 ล้านบาท โดยมีอายุหุ้นกู้ |
|             |     3 ปี อัตราดอกเบี้ยร้อยละ 4.4                            |
|             |     เพื่อใช้ในการสนับ                                      |
|             | สนุนการดำเนินธุรกิจของบริษัทโดยได้รับการจัดอันดับความน่าเชื่อถือเท่ากับ |
|             |     A- โดยบริษัท ทริสเรทติ้ง จำกัด ต่อมาในเดือนเมษายน          |
|             |     บริษัทออกหุ้นกู้มูลค่าทั้งสิ้น 1,500 ล้านบาท อายุ 2 ปี            |
|             |     อัตราดอกเบี้ยร้อยละ 4.00 ต่อปี เพื่อรองรับการขยายตัวของธุรกิจ  |
|             |     และช่วงท้ายของปีในเดือนพฤศจิกายน KTC ได้ออกหุ้นกู้เพิ่มอีกมูลค่า  |
|             |     2,500 ล้านบาทให้กับนักลงทุนสถาบัน อายุ 2-3 ปี              |
|             |     อัตราดอกเบี้ยเฉลี่ยร้อยละ 5.89 ต่อปี                       |
|             |                                                        |
|             | -   KTC ได้ยกเลิกการลงทุนในบริษัท เคทีซี เวิลด์ จำกัด            |
|             |     ตามมติคณะกรรมการบริษัท บัตรกรุงไทย จำกัด (มหาชน) ครั้งที่    |
|             |     7/2548 เมื่อวันที่ 17 มิถุนายน 2548                       |
|             |     เพื่อให้สอดคล้องกับนโยบายของธนาคารแห่งประเทศไทย          |
|             |                                                        |
|             | -   นอกจากสาขาที่สามารถให้บริการทางการเงินครบวงจรที่เรียกว่า    |
|             |     “KTC Boutique Branch” มีอยู่ 16 สาขาแล้ว KTC           |
|             |     ได้เพิ่มศูนย์บริการในรูปแบบใหม่ที่ทันสมัยและสะดวกสบายภายใต้ชื่อ   |
|             |     “KTC Touch” โดยให้บริการการรับสมัครบัตรเครดิต สินเชื่อบุคคล  |
|             |     สินเชื่อเจ้าของกิจการ บริการรับชำระเงิน                    |
|             |     และให้รายละเอียดเกี่ยวกับผลิตภัณฑ์ทางการเงินของบริษัท ณ สิ้นปี   |
|             |     2548 มีจำนวน KTC Touch ทั้งสิ้น 35 แห่ง                  |
|             |                                                        |
|             | -   เดือนตุลาคม ได้เปิดตัว “KTC Million Club”               |
|             |     เพื่อขยายเครือข่ายทางธุรกิจให้กับสมาชิก                     |
|             |     ให้เป็นสื่อกลางแก่ผ                                     |
|             | ู้ประกอบการที่จะเอื้อประโยชน์ในธุรกิจระหว่างกันมีโอกาสได้พบปะสังสรรค์ |
|             |     ต่อยอดทางธุรกิจซึ่งกันและกัน                              |
|             |     โดยสมาชิกจะได้รับสิทธิประโยชน์ต่างๆรวมทั้งสามารถสะสมคะแนน   |
|             |     KTC Million Point                                  |
|             |     จากการชำระค่างวดก่อนกำหนดหรือตรงเวลา                  |
|             |     เพื่อแลกรับสิทธิพิเศษต่างๆเพิ่มเติมด้วย                       |
|             |                                                        |
|             | -   ในช่วงสัปดาห์สุดท้ายของปี 2548 KTC ได้ขายหุ้นในบริษัท         |
|             |     คอนเควสท์ แอดเวอร์ไทซิ่ง (ประเทศไทย) จำกัดมูลค่าทั้งสิ้น 2.5  |
|             |     ล้านบาทให้แก่บริษัท คอนเควสท์ คอมมูนิเคชั่นส์ จำกัด            |
|             |     ซึ่งเป็นไปตามมติคณะกรรมการของเคทีซี ครั้งที่ 5/2548 เมื่อวันที่   |
|             |     13 พฤษภาคม 2548                                    |
|             |     ที่ให้ปร                                              |
|             | ับโครงสร้างการลงทุนให้สอดคล้องกับนโยบายของธนาคารแห่งประเทศไทย |
+-------------+--------------------------------------------------------+

ภาพรวมการประกอบธุรกิจ

ธุรกิจของ KTC คือการให้บริการสินเชื่อเพื่อผู้บริโภคแบบไม่มีหลักประกันสำหรับผู้บริโภคทั่วประเทศ
โดยสมาชิกส่วนใหญ่ร้อยละ 65 อยู่ในกรุงเทพฯ KTC มีธุรกิจบัตรเครดิตเป็นธุรกิจหลัก ซึ่ง KTC
นับว่าเป็นหนึ่งในผู้ออกบัตรเครดิตสากลที่ใหญ่ที่สุดในประเทศ นอกจากสินเชื่อบัตรเครดิตแล้ว KTC
ยังมีสินเชื่อเพื่อผู้บริโภคประเภทอื่นๆ อีกไม่ว่าจะเป็น สินเชื่อบุคคลและสินเชื่อเจ้าของกิจการ
รวมทั้งยังมีผลิตภัณฑ์เพื่อการชำระเงินที่หลากหลาย เช่น Corporate Card, Government
Service Card, บัตรเติมน้ำมัน (Fleet Card), การชำระค่าสินค้าและบริการผ่านอินเตอร์เน็ท

ด้วยความมุ่งมั่นในการเป็นบริษัทที่ตอบสนองต่อความต้องการของสมาชิก KTC
จึงดำเนินธุรกิจโดยเน้นทางด้านการตลาด การบริหารความเสี่ยงและการให้บริการแก่ลูกค้า ซึ่ง
KTC มีระบบภายในช่วยในการดำเนินกิจกรรมดังกล่าว ทำให้การดำเนินงานมีความยืดหยุ่น
ซึ่งเป็นสาเหตุสำคัญที่ทำให้ KTC รักษาฐานลูกค้าที่มีขนาดใหญ่ไว้ได้และสร้างผลกำไรให้กับ KTC
นอกจากนั้น KTC ยังมีระบบการบริหารจัดการที่ดี ทำให้ประหยัดต้นทุนในการดำเนินงาน
ด้วยเหตุดังกล่าว KTC จึงได้มีการพัฒนาทักษะของบุคลากรและยังคงบริหารกิจกรรมหลักต่าง ๆ
ด้วยตนเองต่อไป

สำหรับการดำเนินงานที่มิใช่งานหลักของ KTC
การจ้างบริษัทภายนอกและหาพันธมิตรทางธุรกิจจะเป็นประโยชน์กับ KTC
มากกว่าการดำเนินงานทุกส่วนด้วยตนเอง การดำเนินธุรกิจตามแนวทางดังกล่าว
ไม่เพียงแต่ช่วยให้ฝ่ายจัดการสามารถให้ความสำคัญในด้านที่เป็นกลยุทธ์ของ KTC
ซึ่งก่อให้เกิดความแตกต่างทางด้านการแข่งขันเท่านั้น แต่ยังทำให้ต้นทุนในการดำเนินงานของ KTC
ต่ำลงด้วย ดังนั้น KTC
จึงได้มีการว่าจ้างบริษัทภายนอกเข้ามาบริหารในส่วนของงานที่มีการใช้แรงงานจำนวนมาก เช่น
การขายตรง การป้อนข้อมูล การเรียกเก็บหนี้ การให้บริการทั่วไป
และงานทางด้านเทคโนโลยีสารสนเทศบางอย่าง

โดยธุรกิจหลักของบริษัท สามารถแบ่งออกได้เป็น 3 กลุ่มหลัก คือ

ธุรกิจบัตรเครดิต (Credit Card Business)

ธุรกิจหลักอันดับแรกของ KTC คือสินเชื่อบัตรเครดิต คิดเป็นร้อยละ 73 ของลูกหนี้ทั้งหมดในปีนี้
ธุรกิจบัตรเครดิตของ KTC มีลักษณะเฉพาะที่สร้างความได้เปรียบเหนือคู่แข่ง
ได้แก่บัตรเครดิตหลากหลายชนิด
ที่ได้รับการออกแบบให้ตอบสนองไลฟ์สไตล์และความต้องการของสมาชิกแต่ละกลุ่มที่แตกต่างกันได้อย่างเหมาะสม
ซึ่งสมาชิกจะได้รับสิทธิประโยชน์แตกต่างกันไปในแต่ละร้านค้าและบริการจากพันธมิตรทางการค้าของ
KTC สำหรับการออกบัตรเครดิตร่วมกับพันธมิตรทางธุรกิจ (Co-Brand) และสถาบันการศึกษาต่างๆ
หรือการออกบัตรเครดิตภายใต้ชื่อสถาบันเหล่านั้น (Affinity) เป็นอีกช่องทางหนึ่งที่ช่วยให้ KTC
ขยายฐานสมาชิกเพิ่มมากขึ้น โดย KTC มีทีมการตลาดซึ่งจะร่วมมืออย่างใกล้ชิดกับพันธมิตรเหล่านั้น
เพื่อพัฒนาในโครงการที่ให้ประโยชน์สูงสุดแก่ทุกฝ่ายต่อไป ทั้งนี้ธุรกิจบัตรเครดิต แยกเป็น 3 ด้านคือ
ธุรกิจการออกบัตรเครดิต ธุรกิจร้านค้ารับบัตรเครดิต และธุรกิจสินเชื่อธนวัฏบัตรเครดิต

(ก) ธุรกิจการออกบัตรเครดิต (Issuing Business)

ธุรกิจการออกบัตรเครดิต (Issuing Business) เป็นธุรกิจที่เกี่ยวข้องกับผู้ถือบัตรเครดิต
เริ่มตั้งแต่การจัดหาลูกค้าบัตรเครดิต การอนุมัติวงเงินให้กับผู้ถือบัตร
การกำกับดูแลการใช้จ่ายผ่านบัตร การรับชำระหนี้ และการติดตามหนี้
โดยที่ธนาคาร/บริษัทผู้ออกบัตร (Issuing Bank)
จะมีรายได้เป็นค่าธรรมเนียมในการทำรายการต่างๆ และดอกเบี้ยรับ
ทั้งนี้ค่าธรรมเนียมที่ได้รับจะประกอบด้วยค่าธรรมเนียมที่ได้รับในฐานะธนาคาร/บริษัทผู้ออกบัตรเรียกว่า
Interchange Fee
ซึ่งคิดเป็นอัตราส่วนของการใช้จ่ายผ่านบัตรเครดิตทุกครั้งที่ผู้ถือบัตรนำบัตรของบริษัทไปชำระค่าสินค้าและบริการ
ไม่ว่าจะเป็นเครื่องรูดบัตรของธนาคาร/บริษัทผู้ออกบัตร หรือสถาบันการเงินใดๆ
นอกจากนี้ยังมีการคิดอัตราดอกเบี้ย และค่าธรรมเนียมอื่นๆ เช่น ค่าธรรมเนียมในการใช้วงเงิน
และค่าธรรมเนียมการใช้บริการเบิกเงินสดล่วงหน้า เป็นต้น

(ข) ธุรกิจร้านค้ารับบัตรเครดิต (Acquiring Business)

ธุรกิจร้านค้ารับบัตรเครดิต (Acquiring Business)
เป็นธุรกิจที่เกี่ยวกับร้านค้าที่รับชำระค่าสินค้าและบริการด้วยบัตรเครดิต
โดยบริษัทจะคัดเลือกและติดตั้งเครื่องรูดบัตรให้กับร้านค้า
เพื่อกำกับดูแลการอนุมัติการรับชำระค่าสินค้าหรือบริการจากผู้ถือบัตร
รวมทั้งควบคุมการกระทำทุจริตของร้านค้า โดยบริษัทจะมีรายได้จากค่าธรรมเนียม
ซึ่งคิดตามสัดส่วนของมูลค่าการใช้บัตรผ่านเครื่องรูดบัตรเครดิตทั้งหมด
โดยทั่วไปอัตราค่าธรรมเนียมที่คิดจากร้านค้านี้ เรียกว่า “Merchant Discount Rate”
ซึ่งค่าธรรมเนียมที่ได้รับจากร้านค้านี้
ส่วนหนึ่งจะต้องแบ่งเพื่อชำระให้กับธนาคาร/บริษัทผู้ออกบัตรอื่นๆ
ที่มาใช้บริการเครื่องรูดบัตรเครดิตของบริษัท

(ค) ธุรกิจสินเชื่อธนวัฏบัตรเครดิต (Circle Loan Business)

ธุรกิจสินเชื่อธนวัฏบัตรเครดิต เป็นธุรกิจการให้สินเชื่อแก่ผู้ถือบัตรเครดิต
ซึ่งเป็นสินเชื่อที่รับโอนมาจากธนาคารกรุงไทย
โดยบริษัทจะอนุมัติวงเงินสินเชื่อให้แก่ผู้ถือบัตรเพิ่มเติมจากวงเงินการใช้บัตรเครดิตปกติ
(ลักษณะคล้ายกับวงเงินเบิกเกินบัญชีของธนาคาร) ทั้งนี้ตั้งแต่ปี 2540
บริษัทไม่มีนโยบายที่จะขยายการให้บริการสินเชื่อธนวัฏบัตรเครดิตเพิ่มอีกต่อไป
การดำเนินการในปัจจุบันเป็นเพียงการให้บริการกับผู้ถือบัตรที่ยังคงมีบัญชีอยู่และรับชำระสินเชื่อดังกล่าวเท่านั้น
จะเห็นได้จากยอดลูกหนี้ธนวัฏบัตรเครดิตสุทธิลดลงจาก 770 ล้านบาท ณ สิ้นปี 2547 เหลือเพียง
708 ล้านบาท ณ สิ้นปี 2548 โดย KTC
จะมีรายได้รับจากรายได้ดอกเบี้ยตามมูลค่าของการใช้วงเงินของลูกค้าธนวัฏบัตรเครดิตนั้นๆ

2.2.2 ธุรกิจสินเชื่อบุคคล (Personal Loan Business)

ธุรกิจสินเชื่อบุคคล (KTC CASH) มีสัดส่วนของลูกหนี้ร้อยละ 13 ของลูกหนี้รวม
เป็นการบริการให้สินเชื่อสำหรับบุคคล โดยไม่มีทรัพย์หรือทรัพย์สินเป็นหลักประกัน
และไม่จำเป็นต้องเป็นลูกค้าบัตรเครดิตของบริษัทมาก่อน
ได้รับการออกแบบมาสำหรับบุคคลที่มีงานประจำและมีรายได้ต่อเดือนที่แน่นอน
ทั้งนี้เป็นการให้กู้ยืมตามวัตถุประสงค์การใช้เงินของลูกค้าบุคคลธรรมดาทั่วไป
ช่วยให้ลูกค้ามีความคล่องตัวในการใช้จ่ายยามฉุกเฉิน
ซึ่งได้เปิดดำเนินงานอย่างเป็นทางการในเดือนตุลาคม 2546 ปัจจุบันสินเชื่อบุคคลของ KTC
แบ่งตามลักษณะของการกู้ยืมเป็นประเภทต่างๆ ได้แก่ สินเชื่อบุคคลอเนกประสงค์ (KTC CASH
Standard) สินเชื่อบุคคลเพื่อการรีไฟแนนซ์ (KTC CASH Refinance) สินเชื่อระยะสั้น (KTC
CASH Short Term) สินเชื่อบุคคลเพื่อการหักบัญชีเงินเดือน (KTC CASH Executive Plus)
สินเชื่อบุคคลเพื่อซื้อรถจักรยานยนต์ (KTC CASH Motorcycle Loan) สินเชื่อบุคคลเพื่อการศึกษา
(KTC CASH Education) สินเชื่อบุคคลเพื่อการรักษาพยาบาล (KTC CASH Hospital) เป็นต้น

สินเชื่อบุคคลนี้ KTC
จะคัดเลือกลูกค้าที่มีคุณสมบัติเบื้องต้นโดยกำหนดเป็นผู้มีรายได้ประจำที่มีรายได้ขั้นต่ำจำนวนแตกต่างกันตามประเภทของสินเชื่อบุคคล
โดยจะกำหนดวงเงิน 1-5 เท่าของรายได้
และมีอัตราดอกเบี้ยลดต้นลดดอกขึ้นอยู่กับการจัดระดับของ Credit Scoring
ทั้งนี้กำหนดเพดานของอัตราดอกเบี้ยรวมค่าธรรมเนียมในการใช้วงเงินสูงสุดไว้ไม่เกินร้อยละ 28
โดยที่ผู้กู้สามารถเลือกจำนวนเดือนผ่อนชำระได้นานสูงสุด 60 เดือน
และสามารถกำหนดวันผ่อนชำระได้ด้วยตนเองเพื่อให้สอดคล้องกับพฤติกรรมและรายรับของตัวผู้กู้เอง

KTC จะรับรู้รายได้ของสินเชื่อบุคคลในรูปของรายได้ดอกเบี้ยและค่าธรรมเนียมต่างๆ ได้แก่
ค่าธรรมเนียมในการใช้วงเงิน ค่าธรรมเนียมดำเนินการในการอนุมัติวงเงิน
ค่าใช้จ่ายในการติดตามทวงถาม ค่าอากรแสตมป์ที่คิดเป็นร้อยละของวงเงินกู้ยืม เป็นต้น

2.2.3 ธุรกิจสินเชื่อเจ้าของกิจการ (Self-Employed Loan Business)

ธุรกิจสินเชื่อเจ้าของกิจการ (KTC Million) มีสัดส่วนของลูกหนี้ร้อยละ 14 ของลูกหนี้รวม
เป็นสินเชื่อไม่มีหลักประกันสำหรับเจ้าของกิจการที่ต้องการเงินทุนหมุนเวียนเพื่อใช้ในการดำเนินงาน
ไม่ว่าจะเป็นการซื้ออุปกรณ์ต่างๆ ซื้อเครื่องจักรใหม่ ซื้อวัตถุดิบ เพื่อเพิ่มกำลังการผลิต
หรือนำไปใช้ในการขยายอาคารสำนักงาน
โดยคุณสมบัติพื้นฐานของลูกค้าที่ได้รับการอนุมัติสินเชื่อประเภทนี้ คือ เป็นเจ้าของกิจการ
ไม่ว่าจะอยู่ในรูปแบบของบริษัท หรือห้างหุ้นส่วน ซึ่งมีรายได้รวมขั้นต่ำ 10 ล้านบาทต่อปี
เปิดดำเนินกิจการมาไม่ต่ำกว่า 3 ปี
และมีที่ตั้งของสถานประกอบการอยู่ในเขตกรุงเทพมหานครและปริมณฑลหรือในจังหวัดอื่นๆ
ที่บริษัทกำหนด KTC
จะรับรู้รายได้ของสินเชื่อเจ้าของกิจการในรูปของรายได้ดอกเบี้ยและค่าธรรมเนียมต่างๆ ได้แก่
ค่าธรรมเนียมในการใช้วงเงิน ค่าธรรมเนียมในการจัดการเงินกู้
ค่าธรรมเนียมกรณีผิดนัดหรือชำระหนี้ล่าช้า เป็นต้น

นอกจากธุรกิจหลัก 3 ประเภทที่กล่าวมาเบื้องต้นนั้น บริษัทยังให้บริการอีก 2 ประเภท คือ
บริการที่เกี่ยวเนื่องกับผลิตภัณฑ์เพื่อการชำระเงิน (Payment Product Business)
ซึ่งเป็นการให้บริการในฐานะตัวกลางการชำระเงินระหว่างผู้จัดจำหน่ายสินค้า/ให้บริการ
กับผู้ซื้อสินค้า/ผู้ใช้บริการ โดยจะใช้บัตรเป็นเครื่องมือในการชำระราคาดังกล่าว
ซึ่งรูปแบบการให้บริการเพื่อเพิ่มความสะดวกในการรับชำระเงินแทนผู้ใช้บริการ
และลดความเสี่ยงในเรื่องการผิดนัดชำระเงินของคู่ค้า และยังมีธุรกิจการบริการบัตร (Card
Services Business) เป็นการให้บริการบริหารบัตรเดบิต (VISA ELECTRON)
ให้กับธนาคารกรุงไทย ซึ่งบริษัทจะทำหน้าที่ด้านการชำระราคา (Settlement)
ควบคุมการกระทำทุจริต ให้บริการศูนย์บริการข้อมูลทางโทรศัพท์ที่เกี่ยวกับบัตร เดบิต (Call
Center) เป็นต้น
ทั้งนี้รายได้ที่บริษัทได้รับจะอยู่ในรูปแบบของค่าธรรมเนียมการให้บริการสำหรับธุรกิจบัตรเดบิตเท่านั้น

+-----------------------------------------------------------------------+
| 2.3 โครงสร้างรายได้                                                     |
+-----------------------------------------------------------------------+

โครงสร้างรายได้ของ KTC
มาจากรายได้จากดอกเบี้ยรับและค่าธรรมเนียมของสามธุรกิจหลักของบริษัทซึ่งประกอบด้วย
ธุรกิจบัตรเครดิต สินเชื่อบุคคลและสินเชื่อเจ้าของกิจการ
ซึ่งในส่วนของรายได้ค่าธรรมเนียมนั้นได้บันทึกรวมรายได้ค่าธรรมเนียมในการใช้วงเงินโดยคำนวณจากยอดลูกหนี้ค้างชำระไว้ด้วย
ซึ่งเป็นที่สังเกตว่าภายใต้ประมวลกฎหมายแพ่งและพาณิชย์
บริษัทที่ให้บริการสินเชื่อเพื่อผู้บริโภคที่มิใช่ธนาคารสามารถคิดอัตราดอกเบี้ยได้สูงสุดร้อยละ 15
ในขณะที่ภายใต้กฎระเบียบของธนาคารแห่งประเทศไทย
บริษัทสามารถคิดอัตราดอกเบี้ยรวมค่าธรรมเนียมได้ถึงร้อยละ 18 สำหรับบัตรเครดิต และร้อยละ
28 สำหรับสินเชื่อบุคคล ส่วนต่างของอัตราดอกเบี้ยและค่าธรรมเนียมที่เกิดขึ้นระหว่าง
ประมวลกฎหมายแพ่งและพาณิชย์ และกฎระเบียบของธนาคารแห่งประเทศไทย
จะบันทึกบัญชีเป็นรายได้ค่าธรรมเนียมในการใช้วงเงิน นอกจากนี้ KTC
ยังมีรายได้จากการรับจ้างบริหารธุรกิจบัตร และรายได้จากหนี้สูญได้รับคืน
โดยมีรายละเอียดของโครงสร้างรายได้ตามงบการเงินเฉพาะของบริษัท 3 ปีย้อนหลัง ( ปี
2546-2548) ดังตาราง

  -----------------------------------------------------------------------------------------------
  รายละเอียดโครงสร้างรายได้              2546                2547                2548       
  ----------------------------------- ---------- -------- ---------- -------- ---------- --------
                                      ล้านบาท     %        ล้านบาท     %        ล้านบาท     %

  รายได้จากธุรกิจบัตรเครดิต                                                                   

  (1) รายได้ดอกเบี้ย ⁽¹⁾                 1,329.52   51.0%    1,736.50   42.1%    2,330.95   39.6%

  (2) รายได้ค่าธรรมเนียม                 1,083.40   41.6%    1,313.67   31.8%    1,745.67   29.7%

  รายได้จากธุรกิจสินเชื่อบุคคล                                                                  

  (1) รายได้ดอกเบี้ย ⁽¹⁾                 10.27      0.4%     453.10     11.0%    537.19     9.1%

  (2) รายได้ค่าธรรมเนียม                 41.19      1.6%     381.58     9.3%     430.40     7.3%

  รายได้จากธุรกิจสินเชื่อเจ้าของกิจการ                                                           

  (1) รายได้ดอกเบี้ย ⁽¹⁾                 -          -        46.47      1.1%     488.11     8.3%

  (2) รายได้ค่าธรรมเนียม                 -          -        14.71      0.4%     70.67      1.2%

  รายได้ค่าธรรมเนียมอื่นๆ                  -          -        3.34       0.1%     26.72      0.5%

  รายได้จากธุรกิจการบริการธุรกิจบัตร         10.43      0.4%     15.23      0.4%     20.31      0.4%

  รายได้อื่นๆ                                                                               

  - หนี้สูญได้รับคืน                        114.98     4.4%     133.81     3.2%     153.29     2.6%

  - อื่นๆ                               17.58      0.7%     26.77      0.6%     78.81      1.3%

  ส่วนแบ่งกำไรจากเงินลงทุนตามวิธีส่วนได้เสีย                                           0.91       0.0%

  รวมรายได้                            2,607.37   100.0%   4,125.18   100.0%   5,883.02   100.0%
  -----------------------------------------------------------------------------------------------

  ที่มา : ปี 2546 และ ปี 2547 ตรวจสอบโดยบริษัท เคพีเอ็มจี ภูมิไชย สอบบัญชี จำกัด

  ปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  หมายเหตุ :

  ⁽¹⁾ บริษัทรับรู้รายได้ดอกเบี้ยของแต่ละธุรกิจที่อัตราร้อยละ 15
  ไม่รวมรายได้ค่าธรรมเนียมการใช้วงเงินซึ่งบันทึกเป็นรายได้ค่าธรรมเนียม

2.4 เป้าหมายการดำเนินธุรกิจ

KTC เป็นหนึ่งในบริษัทชั้นนำ ด้านการให้บริการสินเชื่อเพื่อผู้บริโภค
โดยเป็นหนึ่งในบริษัทที่เติบโตอย่างรวดเร็วในอุตสาหกรรมประเภทนี้ KTC
มีความมุ่งมั่นที่จะรับใช้ลูกค้าทั่วประเทศและทุกช่วงอายุ ด้วยผลิตภัณฑ์ที่หลากหลาย
ด้วยฐานสมาชิกที่แข็งแกร่ง ซึ่งสร้างขึ้นบนพื้นฐาน 2 ประการ คือ
การเข้าใจลูกค้าอย่างลึกซึ้งและชื่อเสียงของ KTC
จากความเข้าใจในสภาวะเศรษฐกิจและความต้องการของลูกค้าทำให้ KTC
สามารถตอบสนองความต้องการลูกค้าได้เป็นอย่างดี
อีกทั้งชื่อเสียงที่แข็งแกร่งช่วยสร้างความสัมพันธ์ระหว่างสมาชิกใหม่และรักษาสมาชิกเดิมด้วยเช่นกัน
ชีวิตประจำวันของคนโดยทั่วไปจะต้องเกี่ยวข้องกับผลิตภัณฑ์ทางการเงินและการจ่ายชำระค่าสินค้า
ซึ่ง KTC มุ่งเน้นที่จะมอบสิ่งที่ดีที่สุดต่อสมาชิกและสร้างความสัมพันธ์ที่ลึกซึ้งกับลูกค้า ในขณะเดียวกัน
ฐานสมาชิกลูกค้าที่แข็งแกร่งจะช่วยให้ KTC ประสบความสำเร็จทางธุรกิจอย่างรวดเร็วและยั่งยืน

บริษัทมีเป้าหมายหลักที่จะเป็นผู้นำธุรกิจสินเชื่อเพื่อผู้บริโภคแบบครบวงจร
โดยมีนโยบายให้บริการอย่างมีคุณภาพและประสิทธิภาพเทียบเท่ากับระดับสากล
ยึดหลักให้ลูกค้าเปรียบเสมือนศูนย์กลางการทำงานทั้งหมด
เพื่อนำเสนอบริการได้ตรงตามความต้องการของลูกค้าอย่างแท้จริง
โดยให้ความสำคัญกับลูกค้าทุกกลุ่มเป้าหมาย มีการแบ่งแยกลูกค้าเป็น Segmentation
เพื่อตอบสนองความต้องการที่แตกต่างกัน และวางตำแหน่งบริษัทให้เป็น “Membership Company”
โดยถือปฏิบัติว่าลูกค้าทุกคนของบริษัทถือเป็นสมาชิกของบริษัท
บริษัทจะทำการเชื่อมโยงสิทธิประโยชน์จากทุกธุรกิจที่เป็นเครือพันธมิตรเข้าไว้ด้วยกัน
ดังนั้นลูกค้าของผลิตภัณฑ์หนึ่งจะสามารถรับสิทธิประโยชน์จากอีกผลิตภัณฑ์หนึ่งได้โดยปริยาย
และสมาชิกของบริษัทมีโอกาสที่จะได้รับบริการในทุกช่วงจังหวะของการใช้ชีวิตในแต่ละวัน

กลยุทธการแข่งขันของบริษัทจะเน้นการเป็นบริษัทที่มีลูกค้าเป็นศูนย์กลางโดยเน้นการให้บริการโดยคำนึงถึงไลฟ์สไตล์ของสมาชิกและนำเสนอโปรแกรมการตลาดให้เหมาะสมกับสมาชิกแต่ละกลุ่ม
ให้มีการขยายฐานลูกค้าด้วยการเปิดตัวบัตรเครดิตที่หลากหลาย
เพื่อให้บัตรเครดิตสามารถตอบสนองผู้ใช้แต่ละกลุ่มได้อย่างเต็มที่
และจะเน้นในเรื่องการสร้างมูลค่าเพิ่มในบริการต่างๆ (Value-Added Services)
ให้กับลูกค้าทุกประเภทมากขึ้น เช่น บริการด้านการท่องเที่ยว
บริการการเติมเงินค่าโทรศัพท์มือถือผ่านบัตรเครดิต บริการประกันภัย บริการประกันสุขภาพ
ด้วยการร่วมมือกับพันธมิตรที่มีความเชี่ยวชาญในธุรกิจนั้นๆ
ทั้งนี้จะเป็นการบริการที่ประทับใจและมีจุดเด่นที่ชื่อเสียงของบริษัทที่เป็นที่ยอมรับและรู้จักในวงกว้าง
(Brand Image) โดยไม่มีนโยบายที่จะนำกลยุทธการลดราคามาใช้ในการแข่งขัน
บริษัทมีเป้าหมายที่จะให้บริการที่เป็นลักษณะ One-Stop Service มากขึ้น
โดยบริษัทคาดหวังว่าจะเพิ่มการบริการในรูปแบบ Cross Selling
โดยประโยชน์จะเกิดขึ้นกับทั้งลูกค้า พันธมิตรทางธุรกิจและบริษัท คือ
ลูกค้าจะได้รับบริการที่แตกต่างและหลากหลายในที่แห่งเดียว
ในขณะที่บริษัทก็มีรายได้ในรูปแบบอื่นเพิ่มขึ้น

นอกจากนี้แล้ว KTC
มีแผนงานระยะยาวที่จะสร้างบัตรสำหรับผู้ที่ยังไม่มีคุณสมบัติที่สามารถทำบัตรเครดิตได้
“Non-Financial Member”
โดยจะมีลักษณะเป็นบัตรส่วนลดสำหรับใช้สิทธิพิเศษในการซื้อสินค้าและบริการจากพันธมิตรของเคทีซี
ได้แก่ ร้านอาหาร ห้างสรรพสินค้า
เพื่อให้ผู้บริโภคที่ยังไม่สามารถทำบัตรเครดิตได้มีโอกาสได้รับสิทธิประโยชน์
และเป็นการสร้างฐานลูกค้าต่อไปในอนาคตด้วย ประกอบกับการที่ KTC
ได้วางแผนการพัฒนาทางด้านชิพการ์ดที่จะนำมาติดตั้งไว้บนบัตรเครดิต
เพื่ออำนวยความสะดวกให้แก่ผู้ใช้บัตรและเป็นแผนในการกระตุ้นให้มีการใช้จ่ายผ่านบัตรเพิ่มมากขึ้นด้วย

ในขณะที่มีแผนงานด้านการขยายตัวของสินเชื่อในทั้ง 3 ธุรกิจ
บริษัทตระหนักดีถึงความเพิ่มขึ้นของความเสี่ยงจึงยังให้ความสำคัญทางด้านการบริหารความเสี่ยง
โดยมีการวางระบบดูแลและควบคุมความเสี่ยงในทุกธุรกิจของบริษัท
ไม่ว่าจะเป็นธุรกิจที่บริษัทดำเนินงานอยู่ในปัจจุบันและธุรกิจอื่นๆ ที่กำลังจะเปิดดำเนินงานในอนาคต
ทั้งนี้บริษัทมีผู้เชี่ยวชาญทางด้านการวิเคราะห์และจัดการความเสี่ยงแยกเฉพาะสำหรับธุรกิจสินเชื่อแต่ละประเภทที่แตกต่างกันไม่ว่าจะเป็นธุรกิจบัตรเครดิต
สินเชื่อบุคคล และสินเชื่อเจ้าของกิจการ ซึ่งจะมีการจัดการดูแลควบคุมความเสี่ยงรวมในทุกด้าน
รวมถึงการที่บริษัทได้ทำการตรวจสอบข้อมูลลูกค้ากับบริษัทศูนย์ข้อมูลเครดิตแห่งชาติ (National
Credit Bureau หรือ NCB) เพื่อลดระดับความเสี่ยงที่อาจจะเกิดขึ้นกับบริษัทอีกระดับหนึ่งด้วย
และมีหน่วยงาน Asset Liability Management
เพื่อดูแลการบริหารความเสี่ยงของบริษัทในด้านของความสอดคล้องทางการเงินทั้งทางด้านสินทรัพย์และหนี้สิน
เนื่องจากบริษัทตระหนักถึงความเสี่ยงในทุกด้านที่อาจจะเกิดขึ้นไม่ว่าจะเป็นความเสี่ยงด้านสภาพคล่องและความเสี่ยงด้านอัตราดอกเบี้ยซึ่งอาจส่งผลกระทบต่อบริษัทได้
การบริหารความเสี่ยงจากการให้กู้ยืมเงินแล้ว
บริษัทยังมีนโยบายที่จะคิดอัตราดอกเบี้ยให้เหมาะสมและครอบคลุมกับความเสี่ยงจากหนี้สูญของลูกค้าในแต่ละกลุ่ม
ทำให้เชื่อมั่นได้ว่าความเสี่ยงด้านเครดิตที่อาจเกิดขึ้นนั้นไม่มีนัยสำคัญต่อผลประกอบการโดยรวมของบริษัท